**GKP ČAKOM d.o.o.**

**Mihovljanska 10**

**Mihovljan**

**40 000 Čakovec**

**OBAVIJEST**

Poštovani,

Obavještavaju se cijenjeni korisnici parkirališta na području Grada Čakovca da je donesena Odluka o izmjeni Pravilnika o javnim parkiralištima na području Grada Čakovca (Službeni glasnik Grada Čakovca broj 10/20) koja uvodi sljedeće izmjene u sustavu parkiranja na području Grada Čakovca:

1. Parkirališta pod naplatom u ulicama Ljudevita Gaja i Ulica Lavoslava Ružičke premještena su iz III. u IV. kategoriju parkirališta, što znači da je cijena satne parkirališne karte 2,00 kn, umjesto dosadašnjih 3,00 kn. Osim toga, cijena mjesečne parkirališne karte je 100,00 kn, umjesto dosadašnjih 200,00 kn, a cijena godišnje parkirališne karte je 1.000,00 kn, umjesto dosadašnjih 2.000,00 kn,

1. Oformljena je nova stanarska kategorija parkirališta u koju ulaze sljedeća parkirališta: parkiralište u Ulici A. Schulteissa, parkiralište uz poslovno-stambenu zgradu TEAM te nasuprot njega bočno parkiralište uz barake bivše GK Međimurje Visokogradnje do okomitog parkirališta (proširenja) u Ulici J. Kozarca i parkiralište u Ulici 17. rujna 1991.

Navedeno znači da ta parkirališta mogu koristiti samo stanari i korisnici poslovnih prostora u navedenim ulicama, koji su kod GKP ČAKOM d.o.o. regulirali status stanara i za svoja vozila kupili stanarsku kartu za navedene stanarske kategorije parkirališta. Molimo korisnike parkirališta da svoja vozila više ne parkiraju na navedenim parkiralištima bez stanarske karte, jer će im u protivnom kontrolori parkiranja GKP ČAKOM d.o.o. izdati dnevnu parkirališnu kartu na iznos od 50,00 kn (DPK), počevši od 01.12.2020. godine.

1. Kao nove vrste karata oformljene su polugodišnje parkirališne karte za stanare „S“ kategorije parkirališta (stanarske) i to za drugo, treće i svako sljedeće osobno vozilo, kao i za korisnike poslovnih prostora za osobno vozilo u ulici u kojoj obavlja poslovnu djelatnost, po cijeni od 500,00 kn,
2. Kao nove vrste karata oformljene su još polugodišnja karta za sva parkirališta u Gradu Čakovcu po cijeni od 1.500,00 kn (polovica cijene godišnje karte), polugodišnja karta po cijeni od 1.000,00 kn (polovica cijene godišnje karte) za III. kategoriju te polugodišnja karta po cijeni od 500,00 kn (polovica cijene godišnje karte) za IV. kategoriju, kao i dvotjedna karta za sva parkirališta u Gradu Čakovcu po cijeni od 150,00 kn.

GKP ČAKOM d.o.o.